दूसरी पारी में इंग्लैंड की अच्छी शुरुआत\nतीसरे दिन का खेल ख़त्म होने तक इंग्लैंड ने बिना किसी विकेट के नुक़सान के 43 रन बना लिए थे. एंड्रयू स्ट्रॉस 21 और एलेस्टर कुक 17 रन बनाकर खेल रहे थे.

लेकिन अभी भी इंग्लैंड की टीम 240 रनों से पीछे हैं. इससे पहले भारत की पूरी टीम 481 रन पर आउट हो गई. उसे पहली पारी के आधार पर 283 रनों की अहम बढ़त मिल गई है. 

मास्टर ब्लास्टर सचिन तेंदुलकर ने सर्वाधिक 91 रन बनाए. इंग्लैंड ने पहली पारी में 198 रन बनाए थे.

दूसरे दिन के खेल का आकर्षण रहे सचिन तेंदुलकर और सौरभ गांगुली. लेकिन दोनों का आउट दिया जाना विवादास्पद रहा.

इस टेस्ट मैच के दौरान टेस्ट क्रिकेट में 11 हज़ार रन पूरे करने वाले सचिन तेंदुलकर अपने शतक से चूक गए. उन्होंने 91 रन बनाए.



अंपायर साइमन टॉफ़ेल ने उन्हें पॉल कॉलिंगवुड की गेंद पर एलबीडब्लू दिया. सचिन इस निर्णय से ख़ुश नज़र नहीं आए. बाद में रीप्ले से भी पता चला कि गेंद ऑफ़ स्टम्प से बाहर जा रही थी.

उसके बाद सौरभ गांगुली को भी एक विवादास्पद फ़ैसले में आउट दिया गया. उन्होंने 79 रन बनाए. महेंद्र सिंह धोनी सस्ते में आउट हुए. उन्होंने सिर्फ़ पाँच रन बनाए.

लेकिन वीवीएस लक्ष्मण ने अच्छी पारी खेली और 54 रन बनाए. आख़िरी में अनिल कुंबले ने 30 और ज़हीर ख़ान ने 10 रन बनाए.

इंग्लैंड की ओर से मोंटी पनेसर ने सर्वाधिक चार विकेट लिए. क्रिस ट्रेमलेट को तीन विकेट लिए जबकि साइडबॉटम, एंडरसन और कॉलिंगवुड को एक-एक विकेट मिले.

साझेदारी

इंग्लैंड ने अपनी पहली पारी में 198 रन बनाए थे. इसके जबाव में भारतीय खिलाड़ियों ने शानदार शुरुआत की. सलामी बल्लेबाज़ वसीम जाफ़र और दिनेश कार्तिक ने अच्छी बल्लेबाज़ी की.

पहले विकेट के लिए दोनों खिलाड़ियों ने 147 रन जोड़े. सबसे पहले आउट हुए वसीम जाफ़र जिन्हें 62 रन के निजी स्कोर पर क्रिस ट्रेमलेट ने पवेलियन भेजा.



इसके तुरंत बाद दिनेश कार्तिक 77 रन बनाकर मोंटी पनेसर की गेंद पर आउट हो गए. इसके बाद कप्तान राहुल द्रविड़ और सचिन तेंदुलकर ने तीसरे विकेट के लिए 97 रनों का साझेदारी की.

कप्तान द्रविड़ अच्छा खेल रहे थे लेकिन उन्होंने एक ख़राब शॉट खेला और उनका आसान सा कैच इयन बेल ने लपक लिया. उनका विकेट भी मोंटी पनेसर को मिला. द्रविड़ ने 37 रन बनाए.

इस बीच सचिन तेंदुलकर ने टेस्ट क्रिकेट में अपने 11 हज़ार रन पूरे किए. सर्वाधिक टेस्ट रन बनाने वालों में सचिन अभी तीसरे नंबर पर हैं. उनसे आगे हैं ब्रायन...\n\ntl;डॉ:
ट्रेंट ब्रिज टेस्ट में पहली पारी के आधार पर 283 रनों के पिछड़ने के बाद इंग्लैंड ने दूसरी पारी की अच्छी शुरुआत की है. सलामी बल्लेबाज़ एंड्रयू स्ट्रॉस और एलेस्टर कुक अच्छी बल्लेबाज़ी कर रहे हैं.